Publication: Magyar Közlöny
Issue: MK-2001-95 (Year: 2001, Number: 95)
Era: 1990-2004
Section: — többször módosított — 11/1994. (VI. 8.) MKM rendelet
Paragraph Index: 165

„15. § Az általános iskola 2002. március 18. és 2002. március 21. közötti időpontban egy alkalmat köteles biztosítani ahhoz, hogy a tanuló és a szülő közösen módosíthassa a tanulói adatlapot. A módosítás új tanulói adatlap kitöltésével történik. A módosítás során a jelentkezések az eredetileg benyújtott tanulói adatlapon feltüntetett iskolák újabb tagozataival kiegészíthetők, illetőleg az eredetileg beírt rangsor megváltoztatható, a beírt jelentkezések azonban nem törölhetők. Új tagozat csak az érintett középfokú iskolával történt előzetes egyeztetés alapján jelölhető meg. Az egyeztetés tényét a középfokú iskolába eredetileg benyújtott jelentkezési lapon fel kell tüntetni. Az új tanulói adatlap kitöltésével a korábban kitöltött tanulói adatlap érvényét veszti. Az általános iskola a módosított (végleges) tanulói adatlapokat 2002. március 22-én megküldi a Felvételi Központnak, a többi adatlapot visszaadja a tanulóknak.”

Source: https://magyarkozlony.hu/hivatalos-lapok/c433b77dae15ca9996f8dab7f0ba64375ad92095/dokumentumok/656e25985113669c77258fdc587e5c7a9b06fc24/letoltes